
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti,  25 iulie 2005
Nr.29/164
RAPORT ÎNLOCUITOR
asupra proiectului de Lege privind aprobarea Ordonanţei de urgenţă a Guvernului nr. 78/2005 pentru modificarea şi completarea Legii nr. 288/2004 privind organizarea studiilor universitare

1. În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport a fost sesizată spre dezbatere, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 78/2005 pentru modificarea şi completarea Legii nr. 288/2004 privind organizarea studiilor universitare, trimis cu adresa nr. PLX. 287/19 iulie 2005.

La întocmirea raportului Comisia a avut în vedere avizele primite de la Comisia pentru muncă şi protecţie socială, Comisia juridică, de disciplină şi imunităţi, precum şi avizul Consiliului Legislativ. 

Ordonanţa de urgenţă a Guvernului nr. 78/2005 vizează: cerinţa de a asigura pregătirea psihopedagogică a cadrelor didactice conform standardelor europene, în contextul preocupărilor de îmbunătăţire a calităţii în învăţământul preuniversitar; necesitatea flexibilizării şi diversificării formării iniţiale a cadrelor didactice în concordanţă cu nevoile sistemului de învăţământ preuniversitar şi cu politici europene pertinente. 

2. Proiectul de Lege privind aprobarea Ordonanţei de urgenţă a Guvernului nr. 78/2005 pentru modificarea şi completarea Legii nr. 288/2004 privind organizarea studiilor universitare face parte din categoria legilor organice, potrivit prevederilor art. 73 din Constituţia României, republicată. 

3. La lucrările comisiei au fost prezenţi un număr de 22 deputaţi din totalul de 28 membri. La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, republicat, domnul Mircea Miclea, ministrul educaţiei şi cercetării; domnii Mihai Korka şi Lucian Ciolan, consilieri ai ministrului educaţiei şi cercetării.

4. Camera Deputaţilor este prima Cameră sesizată.
5. În urma dezbaterii, în şedinţa din 25 iulie 2005, Comisia, cu  voturi 21 pentru şi 1 abţinere aprobă proiectul de lege, cu următoarele amendamente:
I. Amendamente admise

	Nr. crt.
	Text 
Legea nr. 288/2004 privind organizarea studiilor universitare
	Text 

Proiect de Lege de aprobare a Ordonanţei de urgenţă a Guvernului nr. 78/2005
	Text propus de Comisie
(autorul amendamentului)
	Motivarea
amendamentelor propuse

	1.
	----
	Titlul Legii 

Lege privind aprobarea Ordonanţei de urgenţă a Guvernului nr. 78/2005 pentru modificarea şi completarea Legii nr. 288/2004 privind organizarea studiilor universitare
	Text nemodificat.


	

	2.
	----
	Articol unic. –  Se aprobă Ordonanţa de urgenţă a Guvernului nr. 78/2005 pentru modificarea şi completarea legii nr. 288/2004 privind organizarea studiilor universitare.
	Articol unic. –  Se aprobă Ordonanţa de urgenţă a Guvernului nr. 78 din 12 iulie 2005 pentru modificarea şi completarea Legii nr. 288/2004 privind organizarea studiilor universitare, publicată în Monitorul Oficial al României, Partea I, nr. 629 din 19 iulie 2005, cu următoarele modificări: 
	   Pentru respectarea normelor de tehnică legislativă.

	3.
	----


	Titlul Ordonanţei de urgenţă:

   Ordonanţă de urgenţă pentru modificarea şi completarea Legii nr. 288/2004 privind organizarea studiilor universitare.


	Titlul Ordonanţei de urgenţă se modifică şi va avea următorul cuprins:

„Ordonanţă de urgenţă pentru modificarea şi completarea articolului 9 din Legea nr. 288/2004 privind organizarea studiilor universitare.”

	   În acord cu avizul Consiliului Legislativ.

	4.
	----
	Articol unic. – Articolul 9 din Legea nr. 288/2004 privind organizarea studiilor universitare, publicată în Monitorul Oficial al României, Partea I, nr. 614 din 7 iulie 2004 se modifică şi se completează după cum urmează:  
	Text nemodificat.
	

	5.
	Art. 9 alin. (5)  Absolvenţii cu diplomă acordată după finalizarea studiilor universitare de licenţă, cu sau fără diplomă de masterat, pot ocupa posturi didactice în învăţământul primar şi gimnazial, cu condiţia parcurgerii unui modul de pregătire psihopedagogică care să corespundă unui număr de minimum 30 de credite de studiu transferabile.

(6) Absolvenţii cu diplomă de masterat pot ocupa posturi didactice în învăţământul liceal sau universitar cu condiţia realizării unei pregătiri psihopedagogice care să corespundă unui număr de minimum 60 de credite de studiu transferabile obţinute în cadrul ciclurilor I şi II.

	     1.  Aliniatele (5) şi (6) ale articolului 9  se modifică şi vor avea următorul cuprins:

 (5) Absolvenţii ciclurilor de studii universitare de licenţă sau masterat pot ocupa posturi didactice în învăţământul preuniversitar, până la definitivarea în învăţământ,  cu condiţia obţinerii a minimum 30 de credite de  studii transferabile din programul de pregătire psihopedagogică oferit de Departamentele pentru Pregătirea Personalului Didactic acreditate.
     (6) Definitivarea în învăţământul preuniversitar şi exercitarea profesiei didactice în învăţământul superior sunt condiţionate de obţinerea a 60 de credite de studii transferabile din programul de pregătire psihopedagogică oferit de Departamentele pentru Pregătirea Personalului Didactic acreditate.

	Text nemodificat.

(6) Absolvenţii cu diplomă de masterat pot ocupa posturi didactice în învăţământul liceal sau universitar cu condiţia realizării unei pregătiri psihopedagogice care să corespundă unui număr de minimum 60 de credite de studiu transferabile.

	      Pentru a fi în concordanţă cu Legea învăţământului.

	6.
	----

----
----

----

----

----
	   2.  După alineatul (6) al articolului 9, se introduc cinci noi alineate, alin. (7)-(11), cu următorul cuprins:
    (7) – Absolvenţii domeniului de licenţă „ştiinţele educaţiei” se consideră certificaţi pentru profesia didactică prin diploma de licenţă obţinută, cu condiţia ca prin parcurgerea programului de studii al ciclului de licenţă să obţină 60 de credite de pregătire psihopedagogică. Diploma de licenţă în ştiinţele educaţiei conferă, în condiţiile de mai sus, dreptul de a ocupa posturi didactice.
(8) Toate Departamentele pentru Pregătirea Personalului Didactic şi programele lor de studii se acreditează conform unei metodologii stabilite de Ministerul Educaţiei şi Cercetării.
       (9) - Departamentele pentru Pregătirea Personalului Didactic acreditate din universităţi şi Facultăţile de Psihologie şi Ştiinţe ale Educaţiei pot organiza studii universitare de masterat didactic.
      (10) – Masteratul didactic are o durată de 2 ani, cu acumulare de 120 de credite de studii   transferabile, din care minimum 30 de credite din disciplinele psihopedagogice şi minimum 90 de credite dintr-un modul de specializare format din disciplinele fundamentale ale unui domeniu de studiu de nivel licenţă, stabilit de facultăţile de profil.

    (11) – Diploma de masterat didactic conferă dreptul de a exercita profesia didactică şi în domeniul modulului de specializare, în regim de completare de normă, precum şi toate celelalte drepturi legale.
	La articolul unic, punctul 2 va avea următorul cuprins:
   2.  După alineatul (6) al articolului 9, se introduc şase noi alineate, alin. (7)-(12), cu următorul cuprins:

(7) Definitivarea în învăţământul preuniversitar şi exercitarea profesiei didactice în învăţământul superior sunt condiţionate de obţinerea a 60 de credite de studii transferabile din programul de pregătire psihopedagogică oferit de Departamentele pentru Pregătirea Personalului Didactic acreditate.

(8) În situaţia în care posturile nu se pot ocupa cu absolvenţi de masterat, pe o perioadă determinată de timp, aceste posturi pot fi ocupate şi de absolvenţi de nivel licenţă, în condiţiile stabilite de Ministerul Educaţiei şi Cercetării.
(9)  Departamentele pentru Pregătirea Personalului Didactic şi programele lor de studii se acreditează conform unei metodologii stabilite de Ministerul Educaţiei şi Cercetării.
(10) Text nemodificat.
(11) – Masteratul didactic are o durată de 2 ani, cu acumulare de 120 de credite de studii transferabile, din care 30 de credite din disciplinele psihopedagogice şi 90 de credite din masteratul specializarii sau dintr-un modul de specializare apropiat  format din disciplinele fundamentale ale unui domeniu de studiu de nivel licenţă, stabilite şi oferite de facultăţile care au în structură aceste specializări. 

(Autor: Comisia)
 (12) – Diploma de masterat didactic care conţine modulul de specializare din domeniul apropiat licenţei dă dreptul exercitării profesiei didactice, în regim de completare de normă.

 (Autor: Comisia)
	Textul din Ordonanţă oferea competenţe exagerate absolvenţilor cu licenţă

Pentru a face distincţie între masteratul didactic în specializarea de licenţă şi masteratul didactic în specializări apropiate. 

Pentru a fi în concordanţă cu prevederile alineatului anterior. 



II. Amendamente respinse
	Nr. crt.
	Text  iniţial
	Amendamentul propus şi autorul acestuia
	Motivare



	1.
	     Art. 9  (5) Absolvenţii ciclurilor de studii universitare de licenţă sau masterat pot ocupa posturi didactice în învăţământul preuniversitar, până la definitivarea în învăţământ,  cu condiţia obţinerii a minimum 30 de credite de  studii transferabile din programul de pregătire psihopedagogică oferit de Departamentele pentru Pregătirea Personalului Didactic acreditate.


	Art. 9 alin. (5)  Absolvenţii cu diplomă acordată după finalizarea studiilor universitare de licenţă, cu sau fără diplomă de masterat, pot ocupa posturi didactice în învăţământul primar şi gimnazial, cu condiţia parcurgerii unui modul de pregătire psihopedagogică care să corespundă unui număr de minimum 30 de credite de studiu transferabile, prin parcurgerea unui modul de pregătire psihopedagogică organizat de Departamentul pentru Pregătirea Personalului Didactic şi obţinerea certificatului de absolvire a modulului.
(Autor: Comisia)
	   a) Necesitatea parcurgerii modulului psihopedagogic şi obţinerea certificatului de absolvire a modulului.
  b) Ocuparea posturilor didactice este posibilă după obţinerea a 30 de credite de studii transferabile până la definitivarea în învăţământul preuniversitar.

	2.
	   Art. 9 alin.    (9) - Departamentele pentru Pregătirea Personalului Didactic acreditate din universităţi şi Facultăţile de Psihologie şi Ştiinţe ale Educaţiei pot organiza studii universitare de masterat didactic.
	Se elimină. 

(Autor: Comisia)
	   a) Prevederea este redundantă, regăsindu-se în art. 2 din Legea nr. 288/2004.
   b) Se consideră o precizare necesară în scopul susţinerii alin. 10. 






PREŞEDINTE                                                                               SECRETAR
                                      Lia Olguţa Vasilescu                                                                  Prof. Mihai Radan

